Hrvatski sabor
20040401

Poštovani gospodine potpredsjedniče, poštovana gospođo Krasić sa suradnicima, kolege i kolegice. Dozvolite sa nekoliko rečenica i moj osvrt na nalaz državne revizije na 2002. godinu s time da bih dao naglasak da je možda ovo jedna dobra podloga za, novoj Vladi kako bi trebala raditi u sljedećem mandatu, jer želim pohvaliti jedan dobar i temeljit rad Državnog ureda za reviziju koji je pun kvalitetnih i dobrih podataka. Svakako ja ću kao bivši gradonačelnik se osvrnuti i na jedinice lokalne samouprave koji su isto sastavni dio ovog nalaza džržavne revizije. Iz osnovnog podatka prihoda i primitaka, dakle državnog proračuna vidi se da je ostvaren iznos od 80 milijardi 207 milijuna 427 tisuća i 403 kune. Grad Zagreb 4 milijarde 314 milijuna 338 tisuća i 576 kuna a jedinice lokalne i područne regionalne samouprave 8 milijardi 672 milijuna 210 tisuća i 300 kuna. U postotku to je 86% država, Zagreb, Grad Zagreb 43,6% i jedinica lokalne samouprave 6,8%. I to je možda dobra osnova i za daljnju raspravu ali i dobar pokazatelj Vladi o onome što treba činiti i raditi. Rashodi.